De bør lære at maden aldrig forsvinder, ligesom at de aldrig bør gå og være sultne. Så mon ikke det blot er for en periode at de overæder? Jeg ville da i hvert fald give det en chance. En god idé i opstartsfasen kan være at blande høet grundigt med lidt halm, sådan at de skal bruge ekstra tid på at sortere høet ud gennem slowfeederen. Det kender jeg en der havde succes med til hende tykke og ret så glubske pony, da den skulle lære at spise ad libitum. Min egen hest (der er en stor slank dv på 5, der er ved bygge muskler op og dermed ikke rigtig sammenlignelig med madglade ponyer)har fri adgang til en kombination af hø og wrap. Halm har han også altid til rådighed, men det er mere forring af den plastbalje han får noget af stråfoderet i (han er ikke glad ved at høet rører plasticbunden). Det er meget forskelligt hvad han spiser fra dag til dag. Nogle gange ryger der 17 kg andre gange er det måske kun 12 han får spist. Så jeg vil mene at det er helt normalt, at dine måske spiser mere i perioder. Selv om de jo nok også lige skal lære det der med at maden ikke forsvinder.
Hvis jeg gav mine to hø ad lib. så ja, ville de kunne trille til sidst. Jeg ville aldrig give hø/wrap ad lib. jeg tror ikke på det er sundt for hestene at gå og være smælder fede. Jeg ser det mere som om man vil være god ved sine heste, men faktisk ender med ikke at være det pga de netop bliver alt for fede og oppustet af det. Jeg vil så hellere at de har lidt halm at pille i, for det står de ikke og æder hele tiden, men indimellem tager de et par bidder af det. Mine får 10 kg (2 hø og 8 wrap)
Nu er det jo sådan at det er i slowfeeder, og de bruger over dobbelt så lang tid som de plejer. Det er bestemt ikke sundt for en hest at rende rundt smælder fed, men bestemt heller ikke sundt at rende rundt i flere timer uden mad hvilket de ellers kommer til. Tror jeg vil begynde at blande det lidt med halm, hvilket jeg heller ikke har noget imod hvis de bare får hø samtidig.
De to har hos tidligere ejer fået hø morgen og aften, og ellers har den stået på halm. Her har de stået og spist af halmen som var det hø, hvilket gjorde dem meget oppustet bagtil.
ikke bare sige at fordi heste får hø ad lib, så er de fede.. Det er vidst mest uvidenhed, der får folk til at komme med sådanne udtalelser  Mine to store heste har hø ad libitum.. På folden får de det blot i deres traktordæk, der er spist op i midt på eftermiddagen, men så tuller de bare ud og nipper i græsset.. Hvilket de også gør i løbet af dagen.. På stald får de hø i slowfeedernet.. De spiser en minibig i ugen, 2 heste.. De er bestemt ikke fede.. Vil slet ikke acceptere fede heste, det er akkurat ligeså slemt som tynde heste.! Som en anden skriver lærer hestene at der altid er mad og de derfor ikke behøver sluge alt maden, samt at det tager dobbelt så lang tid for dem at spise fra slowfeedernet..
Der er mange der har rigtig gode erfaringer med hø ad lib. i slowfeedere. Du skal dog sørge for at få wrap eller hø med lavt sukker og lav på kalorier samt gerne meget groft. At blande med halm, især i begyndelsen, er en rigtig god idé   .
Nu er er der efter min erfaring himmelvid forskel på en varmblodsheste og på mange af de nøjsomme pony racers spisevaner, så det er svært at drage sammenligninger. Mange ponyer lever simpelthen for at spise, og gør det gerne døgnet rundt hvis det er muligt. Jeg vil også helst tilbyde mine ponyer stråfoder around the clock, så jeg har valgt at investere i noget godt frøgræshalm som jeg supplerer den daglige ration af hø op med. Halm kan også give god tyggetid uden for mange kalorier, men en forslugen ponyhoppe der måtte aflives af akut højtsiddende forstoppelse, formentlig pga. af grovspisning af halm, har sat mig en skræk i livet for at fodre med halm, så jeg har valgt frøgræs i stedet. Frøgras indeholder næsten ingen ernergi, men masser af ædetid. Til gengæld kan frøgræs have tendens til at støve, hvorfor det ikke er så godt til allergiheste.
Piphans: Jeg er på ingen måde enig i din betragtning af frøgræs !! Jeg har personligt set 3 analyser på frøgræs fra i år, alle 3 med så høj næringsværdi, at det ville fede langt mere end det wrap jeg på nuværende tidspunkt bruger til mine heste !!! MAN KAN IKKE SE ELLER REGNE MED AT NOGET IKKE INDEHOLDER KALORIER ! Det kan KUN vides, hvis man laver analyse !!! Derudover er det ikke alt frøgræs der støver, det komme an på hvordan/hvornår det er høstet og opbevaret, præcis som hø.... Mht. shetlændere og alle andre heste i øvrigt - NOGLE kan lære og have mad til rådighed ad libitum - andre kan bare ikke !! Mine egne to - en hest og en stor pony - fik afprøvet ad libitum hø/wrap MED lave kalorier for 2 år siden - resultatet var at de åd mere end 40 kg/døgn !!!. Jeg fik at vide, bare fyld op, luk øjnene og de skal nok lære det !!! Ak, ak og ak.....begge tog mere end 100 kg på over vinteren, og lærte bare ALDRIG at maden ikke slap op... De bevægede sig simpelthen ikke væk fra slowfeederen (småmasket net), men åd bare derudad, og da foråret kom, blev ponyen desværre forfangen ;(..... Så jeg har lært det på den hårde måde....., og de er begge slanke og i perfekt foderstand i dag - dog på afvejet wrap MED analyse, og så bare fordelt på flere måltider, p.t. 4 måltider, alt grovfoder er i småmaskede hønet med halm i bunden, og kontrol på vægtmålebånd hver eneste mandag !! Så hvis hestene - uanset race - kan lære og spise ad libitum, vil jeg klart foretrække dette, men mine kunne bare ikke, og jeg er helt sikkert ikke den eneste, hvis heste ikke har kunne styre det, selv om man virkelig prøvede !! Men til alle som vil prøve, held og lykke, jeg håber det går godt !! Men hvis der går måneder, og I bare kan se de bliver federe og federe dagligt, så stop mens legen er god - ellers kan de ende helt galt når foråret kommer, og de små grønne spirer kommer op af jorden..... Mange hilsner Tina
Jeg har kun skrevet mine egne betragtninger, og føler det lidt som et angreb når der besvares med så mange udråbstegn.. Beklager hvis nogen føler sig misinformeret på baggrund af mine personlige betragtninger. Jeg blander mig hermed ikke længere i debatten...
Tina1972: Jeg er rigtig glad for at du gider bruge din tid på at svare på mit spørgsmål, men ingen grund til alle de udråbstegn.. Piphans: Har ingen erfaringer med frøgræs, og kender heller ikke rigtigt til det.. Men desværre er min ene pony faktisk allergihest, så støv er et NO GO. Derfor er jeg heller ikke så pjattet med halm. Jeg har 2 Irish cob og 2 miniature. Selvfølgelig er det ikke sikkert at det kommer til at fungere, men jeg hader at se hestene kaste sig over høet hvergang, selvom jeg har prøvet at fordele det over 4 gange. Alle hestene har som sagt levet af halm ud over mogen og aften ved tidligere opstaldningssted og det er altså ikke optimalt. De går i løsdrift og af den grund vil jeg også gerne have at de får rigeligt af grovfoder især når vinteren kommer.. Den ene er unghest og har haft tildens til at tabe sig over vinteren, hvilket jeg gætter på er mangel på grovfoder. De 2 små er et føl på 6 måneder og hoppe på 6 år, som jeg endnu ikke har haft så lang tid.. Og min pony på 14 som også taber sig over vinteren dog ikke voldsomt. Selvfølgelig vil jeg ikke have fede heste, men hellere lidt godt på sidebenene når vinteren kommer..
hvis dine ponyer er nogle madører, kan du jo gøre et par ting for at mindske indtaget af strå. ja,- slowfeedernet er et hit,- sørg for at det er med små masker bland wrap/hø med halm, det betyder endnu mere arbejde for at få fat i de gode strå hvis du har mulighed for det, så lav en fold i folden,- altså en lille indhegning hvor du laver et automatisk rul-op-led og monterer en timer (ja,- er lidt dyrt) på denne måde kan du sætte timeren til at åbne på et givent tidspunkt, så er du ikke afhængig af at være på stedet, og du kan sørge for at de også har noget at tygge i efter mange timer. mon ikke den kombination kan holde selv trivelige ponyer til den slanke side,- men KUN hvis du sørger for at mængderne er de rette, ud fra hvor meget krudt der er i høet/wrappen. god fornøjelse
Jeg vil da gerne beklage mine udråbstegn ..., beklager meget hvis nogen føler sig stødt ....  - de er ikke sat for at støde nogen, men blev bare en del af en skriftlig fortælling om en/flere oplevelser jeg har haft....  Men det er en kæmpe overraskelse for mange, også for mig, at frøgræs rent faktisk har det indhold det har... Vi har jo alle dage fået at vide, at frøgræs bare var "fyldfoder", og at det intet indeholdte af næringsværdi... Hvilket jeg selv, og også andre har indset, ikke er tilfældet.... At det gik som det gik med mine egne heste, er stadig et mareridtskapitel for mig.... håber aldrig andre behøver at komme i den situation, hvor jeg nok advarer kraftigt ! (Ikke for at støde nogen   ) Og jeg som "troede" jeg vidste så meget om alt muligt, nej, jeg blev klogere på rigtig mange ting hen over den vinter, og også i de år som er gået herefter.... I dag har jeg som sagt heste i perfekt huld, og gør som ovenfor beskrevet; holder hele tiden øje med dem, justerer foder og bruger vægtmålebånd, og bruger meget tid på analyser, sammensætninger, mineralbalancer og i det hele taget at få optimeret hele vejen rundt... Jeg ville personligt rigtig gerne fodre ad libitum, hvis det var muligt, men det er det bare ikke med de to heste jeg har i stalden på nuværende tidspunkt, på trods af småmaskede hønet, men hvem ved, måske engang i fremtiden  Og jeg mener virkelig held og lykke til dem som prøver - jeg selv er overbevist om, at det er den bedste måde at fodre på - det kan bare ikke lade sig gøre i øjeblikket  Hilsen Tina
Jeg tror at der er flere faktorer der afgør om det kan lade sig gøe eller ej. Grovfoderet først og fremmest. Maskestørrelsen på slowfeederne. Størrelsen på flokken. 2 heste, der har gået sammen i årevis, bevæger sig ikke/flytter ikke så meget på hinanden, leger ofte heller ikke så meget som store flokke. Folden. Er den stor og spændende og skal udforskes hele tiden? Og så er det selvfølgelig lettere at få til at fungere med heste der hele livet har været vant til mad ad lib., simpelthen fordi de ikke er og har været nøjsomme. Det er også nemmere med groft, magert hø end med groft, magert wrap har jeg erfaret. Det er altså nemmere at køre meget wrap ned i skrutten, vel nok pga. det indeholder mindre tørstof. Og er hø'et eller wrappen fx. højt på sukker og lavt på protein, så æder og æder de for at opretholde muskelmassen og vel også fordi at protein mætter. Er det omvendt for højt på protein, så feder det så også meget. Ja, guldfisk havde været nemmere 
Der er vel ingen, som i forsøget på at lade hesten spise ad libitum, der lader den tage mere 100 kg på. Det er da som al anden fodring noget man holder øje med dagligt og regulerer efter behov. jeg kan forstå hvis hesten i starten tager en smule på, men over 100 kg så er den jo svært overvægtig og har været det længe. Hvis den da ikke var for tynd til at starte med. Jeg finder også at der er mere tyggetid i hø end wrap. Så det hjælper lidt på at det kan holde i flere timer.
Jeg har 4 heste - en DV/OX blanding på 164 cm - en fjordhest (den lidt grove type) på 12 år - en islænder på 6 år og en shetlænder på 12 år. De får allesammen hø ad libitum både på fold og i boks - i slowfeedernet. Jeg har ingen problemer med at mine bliver for tykke og da min store DV blanding har haft mavesår sidste vinter og stadig døjer lidt med det - så skal ingen af mine heste gå uden stråfoder overhovedet. Jeg har konstateret at i starten de får hø ad libitum så æder de hele dagen - men efterhånden vænner de sig til at der hele tiden er mad og så behøver man ikke skynde sig at spise... de fordeler spisetiden og mængden efterhånden. Jeg fodrer kun med hø i vinter - frøgræs og halm og wrap er no-go for min mavesårshest og min fjordhest bliver vommet af halm. Frøgræs blev min hest meget syg af sidste vinter så derfor er det også no-go hos mig. Så jeg tror at de fleste der siger at deres heste ikke kan tåle at få hø ad libitum er fordi de ikke har prøvet det i længere tid - så de når til det punkt at de ikke "hamstrer" maden men får et naturligt forhold til det. Jeg sammenligner det lidt med hvis vi blev lukket inde i en slikbutik og fik at vide at vi måtte spise alt det vi ville - så ville jeg ihvertfald æde rigtig meget - men hvis man i mange dage har fået lov til at spise alt det man vil - så bliver det naturligt mindre og mindre man spiser.... /Lisbet
Jeg tror godt, det kan fungere. Jeg har seks shetlandsponyer og har haft de samme tanker som dig. Det er en udfordring, at de helst skal have noget at tygge i hele døgnet, mens de samtidig ikke må blive for fede. Mine plejer at få hø eller wrap i murerbaljer, men her i sommer har jeg fået to rigtig fine slowfeedernet med små masker. I går gav jeg ponyerne wrap i baljerne, og fyldte også nettene til dem. Og minsandten om ikke de stadig havde noget tilbage, da jeg kom for at fylde op igen i morges. Da jeg tjekkede igen i eftermiddag, var nettene stadig godt fyldte, mens baljerne efterhånden var tomme. Selvfølgelig skal man holde øje med deres vægt, men jeg er optimistisk, for jeg tror ikke, de gider stå hele dagen og bøvle med de net, når de kan spise sig forholdsvis mætte ved baljerne og så gå og nippe resten af døgnet. Jeg håber, min glæde varer ved